	A Xunta de Goberno da Deputación Provincial de Ourense, na súa sesión ordinaria do día 4 de outubro de 2021, adoptou, por unanimidade, o seguinte acordo:

[bookmark: _GoBack]	“1º) Poñer en coñecemento da Xunta de Goberno a aprobación polo Pleno, na sesión ordinaria do día 25 de xuño de 2021, do convenio de colaboración entre a Secretaría Xeral para o Deporte da Xunta de Galicia, a Deputación Provincial de Ourense e o Concello de Xinzo de Limia para a execución das obras de “Senda peonil na Moreira, mellora de accesibilidade das vías municipais”.
	2º) Modificar as condicións establecidas no acordo da Xunta de Goberno, na sesión ordinaria do día 7 de xuño de 2021, relativa á concesión da subvención de referencia, quedando co seguinte contido:
 Anualidade 2021: 120.000,00 euros.
 Anualidade 2022:   30.000,00 euros.
	Os prazos xerais de xustificación de ambas anualidades serán o 31 de outubro de 2021 e 2022, respectivamente.
	A contía a xustificar corresponderase co total da suma das aportacións das tres entidades, en cada anualidade, establecidas no convenio.
	3º) Conceder a prórroga solicitada polo Concello de Xinzo de Limia para a xustificación da subvención concedida, relativa á anualidade 2021, ata o 30 de novembro do ano en curso.
	4º)  O resto das condicións establecidas no acordo da Xunta de goberno, de data 7 de xuño de 2021, mantéñense invariables”.

	E para que conste así e produza os efectos oportunos ante a Base de Datos Nacional de Subvenciones, expídese este documento en Ourense, o catro de outubro de dous mil vinte e un.
